لڈمیلا ویسلیسیوا

لڈمیلا ویسلیسیوا (؛ پیدائش 23 مئی 1942) ایک ماہر لسانیات ہیں جو روس میں اردو شاعری اور ادب پر سند کی حیثیت رکھتی ہیں۔ لڈمیلا ماسکو کے انسٹی ٹیوٹ آف اورینٹیل اسٹڈی آف وی رشیں اکیڈمی آف سائنسز میں تدریسی فرائض خدمات سر انجام دے رئی ہیں۔

ابتدائی زندگی و تعلیم 
لڈمیلا نے ماسکو اسٹیسٹ یونیورسٹی سے 1965ء میں اردو و ہندی زبانوں کے ادب کے مضامین میں ایم اے کیا اور پی ایچ ڈی کی تکمیل 1987ء میں ہوئی۔ انھوں نے پی ایچ ڈی کا مقالہ الطاف حسین حالی پر لکھا ہے۔

خدمات 
از 1967 تا 1984، لڈمیلا نے فیض احمد فیض کی ترجمان کے طور پر سوویت اتحاد کا سفر فیض احمد فیض کے ساتھ کیا۔ ان کی کتاب فیض احمد فیض: حیات اور خدمات، 2006ء میں شائع ہوئی، جو فیض کی پہلی ادبی سوانح عمری ہے۔

لڈمیلا نے محمد اقبال اور فیض پر روسی اور اردو دونوں زبانوں میں جامع طور پر لکھا ہے۔ مرزا غالب اور مجروح سمیت کئی اردو شاعروی کی شاعری کا روسی میں ترجمہ کیا ہے۔

لڈمیلا ماسکو یونیورسٹی اور رشیں اسٹیٹ یونیورسٹی آف ہویمنٹیز میں اردو پڑھاتی رہی ہیں۔ لڈمیلا طویل عرصے سے ماسکو ریڈیو کی اردو سروس کے لیے صداکاری اور ادبی پروگرام پیش کرتی رہی ہیں۔

اعزازات 
1992ء میں جامعہ ہمدرد نے لڈمیلا کو وثیقہ اعتراف سے نوازا، دوحہ، قطر میں 1994ء میں طلائی تمغا اور حضرت امیر خسرو عالمی اردو اعزاز دیا گیا۔ 2000ء میں لندن میں علی سردار جعفری اعزاز دیا گیا۔ اردو ادب میں خدمات کے اعتراف میں حکومت پاکستان نے انہیں 2006ء میں ستارۂ امتیاز عطا کیا۔ لاس اینجلس، امریکا میں 2010ء میں قاضی شفیع محمد فخر اردو عالمی اعزاز دیا گیا، 2011ء میں قیصر تمکین یادگاری اعزاز اسکاٹ لینڈ اور 2013ء میں فیض فاؤنڈیشن ٹرسٹ لاہور کی طرف سے فیض احمد فیض اعزاز دیا گیا ہے۔

کام 
پرورش لوح و قلم; اسامہ فاروقی اور لڈمیلا ویسلیسیوا نے روسی زبان سے ترجمہ کیا ہے: اوکسفرڈ یونیورسٹی پریس کراچی، 2004.

ہمدرد پاکستان نے ان کی بچوں کے لیے لکھی ہوئی کچھ 3 کہانیاں الگ الگ کتابی صورت میں شائع کی ہیں۔

مزید دیکھیے 
 روس میں اردو

حوالہ جات

بیرونی روابط 
 لڈمیلا کا محمد اقبال پر اردو میں مضمون
 اردو زبان وادب کی معروف روسی اسکالر ڈاکٹرلڈمیلا واسیلیواسے مکالمہ

1942ء کی پیدائشیں
بقید حیات شخصیات
بیسویں صدی کے مترجمین
روسی ماہرین ہندیات
روسی مستشرقین
ستارۂ امتیاز وصول کنندگان
ماسکو کے مصنفین